Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: rendelettel módosított 10/1993. (XII. 30.) MüM rendelet
Paragraph Index: 577

1. A szakmai vizsgán számon kérhető feladatok a szint megjelölésével A szakképesítés vizsgáztatási követelményei megegyeznek a III. fejezetben foglalt képzési követelmények tantárgyanként, illetve azokon belül jelölt témákban meghatározott elsajátítási szintekkel. A vizsgázónak a vizsgák során egyértelműen bizonyítania kell, hogy a III. fejezetben felsorolt tantárgyakban, illetve azok témáiból megfelelő elméleti és gyakorlati tudással rendelkezik és a tantárgyi ismereteket képes átfogó, komplex módon a gyakorlatban is alkalmazni. Az a tanuló, aki a határrendész szakképzés tantervében előírt tanulmányi kötelezettségeinek eleget tesz, az oktatott tantárgyakból legalább elégséges (2) évközi vizsgaeredményt ért el, szakmai vizsgára bocsátható. A szakmai vizsgán számot kell adni a határőrizeti ismeretek, a határforgalmi ismeretek, a bűnügyi és felderítő ismeretek, a határvédelmi ismeretek, valamint az idegenrendészeti, szabálysértési és menekültügyi ismeretek elsajátításáról.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes